Video: Vrou beseer na kantoor se dak meegeeŉ Vrou is beseer nadat die dak van ŉ gebou in Rosebank in Johannesburg Donderdagmiddag meegegee het. ŉ Woordvoerder van die Johannesburg nooddienste, Synock Matobako, sê die gebou in Sturdee straat het omstreeks 14:00 meegegee. Die kantore van Penguin Books is in die gebou. ŉ Woordvoerder van ER24, Vanessa Jackson, sê daar was minstens 36 mense in die spesifieke deel van die gebou toe die dak meegegee het. Sy sê een vrou is beseer en was steeds in die gebou toe paramedici op die toneel gekom het. Die vrou is op die toneel behandel en na ŉ nabygeleë hospitaal geneem. Dit is in die stadium nie duidelik hoekom die dak meegegee het nie.